laion/Wikipedia-Exotic huggingface dataset:
קרב לכאיון

קרב לכאיון היה קרב לא גדול במהלך המלחמה הקורינתית, אך השפעתו הייתה גדולה בהרבה ממספר הלוחמים שלקחו בו חלק. הקרב התפרסם בתבוסה המוחצת שספג כוח ספרטני כבד שהורכב מהופליטים מידיהם של פלטסטים - חיילים קלי חימוש מאתונה תחת פיקודו של איפיקרטס. התבוסה בקרב הייתה אחד הסממנים לירידת כוחו של ההופליט כזרוע עיקרית של הצבא היווני בעת העתיקה. השפעת הקרב הדהדה הרבה מעבר לגבולות המלחמה שבמהלכה התרחש. בעקבות הצלחת הכוחות הקלים בקרב קיבלה תנופה גדולה בתקופה ההלניסטית, במהלכה נעלמו ההופליטים כמעט כליל משדות הקרב היווניים ובמקומם נוצר סוג חיילים חדש שחימושם היה כבד מזה של הפלטסטים, אך קל בהרבה מחימוש ההופליטים - תורופורים (ביוונית: θυρεοφόροι; thureophoroi). צבא ספרטני גדול התמקם בלכאיון כחלק מהמאמץ הצבאי הספרטני להטיל לחץ על קורינתוס שנפלה בידי כוחות דמוקרטיים שקשרו עם האתונאים וסילקו את השלטון האוליגרכי הישן. חלק מצבא זה שכלל פרשים ומאות הופליטים ליווה קבוצת אזרחים גדולה מאמיקלס בדרכם לחגיגה דתית. בשלב מסוים, המשיכו הפרשים בליווי האזרחים ואילו ההופליטים שבו על עקבותיהם. דרכם עברה בסמוך לחומותיה של קורינתוס, אך המפקד הספרטני לא חשש מהעימות כי חש ביטחון רב במספריו הגדולים. האתונאים, שלחו כוח פלסטסטים גדול בפיקודו של איפיקרטס שיירט את הכוחות הספרטנים בסמוך לחומות. הפלטסטים פתחו בהתקפות פגע וברח הרסניות - הם התקרבו בריצה לעבר הכוח הספרטני שצעד בדרך, הטילו בו כידונים ונסוגו במהירות לאחור ברגע שהספרטנים כבדי החימוש יצאו למרדף. הדבר חזר על עצמו פעם אחרי פעם כשהאתונאים חומקים כל פעם מפגיעה. הכוח הספרטני הצליח להגיע ללאכיון, אך אבדותיו היו כבדות מאוד - כ-250 הופליטים מתוך כ-600 נהרגו. אמנם התבוסה הייתה מוחצת, לא הייתה לה השפעה כמו לקרב לאוקטרה שבו צבא ספרטני שלם שכלל למעלה מ-10,000 לוחמים ספג תבוסה מוחצת, אך היה זה סימן לבאות. קרב לאוקטרה קסנופון, הלניקה ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
יון אינקולץ

יון קונסטנטין אינקולץ (ברומנית: Ion Constantin Inculeț וברוסית: Ион (Иван) Константинович Инкулец)‏ 5 באפריל 1884 - 18 בנובמבר 1940, היה פוליטיקאי רוסי-מולדובני-רומני, איש אמונו של אלכסנדר קרנסקי ושליחו לבסרביה, נשיא מועצת הארץ של בסרביה, שר לענייני בסרביה בממשלת רומניה, שר בריאות, שר פנים, שר תקשורת וסגן ראש ממשלה בממשלות רומניה בין שתי מלחמות העולם. אינקולץ נבחר להיות חבר האקדמיה הרומנית החל משנת 1918. יום אינקולץ נולד בכפר רזן (Răzeni), היום ברפובליקה מולדובה ובאותו זמן באימפריה הרוסית. הוא למד בבית ספר יסודי בכפרו וב-1894 התקבל לבית הספר התאולוגי בקישינב. הוא בחר במסלול לימודים מדעי ונרשם לפקולטה לפיזיקה ומתמטיקה של אוניברסיטת דורפאט. כעבור שנת לימודים אחת עבר לאוניברסיטה האימפריאלית של סנקט פטרבורג, שם סיים לימודיו בהצלחה עם דיפלומה מדרגה ראשונה והמלצה להוראה. בתקופת לימודיו יזם את הקמת אגודת הסטודנטים מבסרביה. בסיום לימודיו שימש כמורה פרטי לפיזיקה, מתמטיקה ואסטרונומיה בבתי ספר פרטיים בסנקט פטרבורג. ב-1917 נבחר להיות ציר בסובייט של סנקט פטרבורג מטעם המפלגה הסוציאל-רבולוציונרית. קרנסקי קירב אותו אליו ושלח אותו לבסרביה בראש קבוצה של 40 סטודנטים ומורים, שמוצאם מבסרביה. הם נשלחו על מנת לחזק את אחיזת הממשלה של קרנסקי בחבל בסרביה ולגייס את האוכלוסייה למטרותיה. חלק מאנשי הקבוצה נבחרו להיות צירים במועצת הארץ וב-21 בנובמבר 1917 נבחר אינקולץ להיות נשיא מועצת הארץ של בסרביה. אינקולץ הוביל תחילה לעצמאות מוגבלת של בסרביה במסגרת פדרציה רוסית, אך לאחר מהפכת אוקטובר שינה קו לכיוון הצטרפות לרומניה. לאחר איחוד בסרביה עם רומניה יון אינקולץ צורף לממשלת רומניה כשר לענייני בסרביה ובהמשך כיהן כשר הבריאות, שר הפנים, שר התקשורת וסגן ראש הממשלה בממשלתו של יון ג. דוקה. ב-23 באוגוסט 1918, יחד עם חברו, פנטלימון חאליפה, הקים את מפלגת האיכרים של בסרביה, מפלגה שדגלה במתן זכות בחירה אוניברסלית וחלוקת האחוזות הגדולות לאיכרים שאיבדו את אדמתן. משנת 1921 עמד בראש המפלגה, אך התקרב את המפלגה הלאומית ליברלית ולבסוף התאחד איתה ב-1923 וכיהן בכל הממשלות, שהונהגו על ידי המפלגה הזאת. הוא היה שר בריאות מ-6 ביוני 1927 ועד 3 בנובמבר 1928, שר פנים מ-14 בנובמבר 1933 עד 29 באוגוסט 1936, סגן ראש ממשלה מ-29 באוגוסט 1936 עד 14 בנובמבר 1937 ושר העבודות הציבוריות והתקשורת מ-17 בנובמבר 1937 ועד 28 בדצמבר באותה שנה. ב-28 ביוני 1940 מונה להיות שר בממשלת גאורגה טטרסקו והופקד על ביצוע פינוי בסרביה בעקבות האולטימטום, שהגישה ברית המועצות לרומניה. ב-10 באוקטובר 1918 נבחר להיות חבר האקדמיה הרומנית לפי המלצה של פרופסור פטרו פוני. יום אינקולץ נשא את הנסיכה רוקסנה קנטאקוזינו (Roxana Cantacuzino) ולשניים נולדו שני בנים, יון וג'אורג'ה. מדיה וקבצים בנושא יון אינקולץ בוויקישיתוף Preşedintele care a unit Basarabia cu România. Ion Inculeţ, un mare vizionar (ברומנית) Comandor (r) prof. univ. dr. Jipa ROTARU, Dr. Luiza LAZĂR ROTARU "‏SFATUL ŢĂRII – PRIMUL PARLAMENT AL BASARABIEI ŞI UNIREA CU ŢARA‏" (ברומנית) יון אינקולץ באנציקלופדיה של רומניה (ברומנית) יון אינקולץ, באתר "Find a Grave" (באנגלית)
SNK

SNK (במקור: 株式会社SNK) היא חברת קונסולות ומשחקי וידאו יפנית. SNK הן ראשי תיבות ל-Shin Nihon Kikaku (ביפנית: 新日本企画, מילולית: "תכנון יפן חדש", אשר היה השם המקורי של SNK. השם המשפטי והמסחרי של החברה שונה ל-SNK בשנת 1986. חברת SNK נוסדה בסואיטה, אוסקה, יפן, ביולי 1978 על ידי אייקיצ'י קווסאקי ופעלה עד 22 באוקטובר 2001. כאשר הוא חזה את סופה של החברה הראשונה, קווסאקי ייסד את חברת "פליימור" באוגוסט 2001. באוקטובר של אותה שנה, רכשה חברת פליימור את חברת SNK, ושינתה את שמה ל-SNK פליימור ב-2003, עד שב-2016 שונה שמה חזרה לשם המקורי. SNK ידועה בעיקר בשל יצירת סדרת הNeo Geo(אנ') בשנת 1990, אשר כללה קונסולות משחקים ומכונות ארקייד במהלך שנות ה-90. הקונסולה האחרונה בסדרת הניאו ג'יאו, אשר הסתיימה ב-2001, אבל חודשה מאוחר יותר ב-2012, עם הניאו ג'יאו X, אשר פותח ויוצר על ידי "טומו בע"מ". SNK פליימור לאחרונה התמקדו במחלקת הפצ'ינקו שלהם, והוציאו כותרים חדשים של סדרות המשחקים שלהם כגון מטאל סלאג, מלך הלוחמים, פייטל פיורי, וכן סדרות נשכחות כמו ארט אוף פייטינג ועוד. מדיה וקבצים בנושא SNK בוויקישיתוף SNK, ברשת החברתית אקס (טוויטר) האתר הרשמי (ארצות הברית) האתר הרשמי (יפן) האתר הרשמי (הונג קונג) האתר הרשמי (סין) האתר הרשמי (קוריאה) סרטונים בערוץ של SNK פליימור, באתר יוטיוב PROFILE｜SNK USA, www.snkplaymore.co.jp (באנגלית) PRESS RELEASE | SNK PLAYMORE, ‏2016-04-08 SNK PLAYMORE OFFICIAL WEB SITE [Press Releases], ‏2003-08-04
ארגוס (תותב רשתי)

ארגוּס (באנגלית: Argus) הוא שתל אלקטרוני - תותב רשתי, המיוצר על ידי חברת Second Sight הממוקמת בקליפורניה. השתל תוכנן בעיקר לשפר את הראיה לחולי רטיניטיס פיגמנטוזה חמורה, מחלת עיניים ניוונית של הרשתית. במרץ 2011 אושרה גרסת Argus II לשימוש קליני ומסחרי באיחוד האירופי. בפברואר 2013 אושרה לשימוש בארצות הברית, ובכך הייתה למערכת הראשונה מסוגה שאושרה לשימוש בארצות הברית. המערכת מציעה שיפור קל בראייה בלבד (תוצאה מוכחת של VA 20/1260). לשם השוואה, VA של מעל 20/500 מוגדר כעיוורון על פי ארגון הבריאות העולמי. לשתל תופעות לוואי נפוצות, ב-36% מהמקרים חמורות. Argus II, באתר Second Sight עין ביונית מאפשרת לעיוור לראות שוב, באתר CNN, יוני 2014. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יואב מרדכי (אלוף-משנה)

יואב מרדכי (נולד ב-21 באוגוסט 1972) הוא קצין צה"ל במילואים בדרגת אלוף-משנה. שימש מדריך יבשה במכללה הבין-זרועית לפיקוד ולמטה, מפקד חטיבת ירושלים וראש תורת חי"ר וצנחנים במפקדת קחצ"ר. מרדכי נולד וגדל בקדומים, בוגר הפנימיה הצבאית אור עציון. התגייס לצה"ל בשנת 1990, והתנדב לסיירת מטכ"ל. לאחר טירונות צנחנים החל מסלול הכשרה כלוחם ביחידה. כעבור כעשרה חודשים הודח מן המסלול ועבר לסיירת גולני. בסיירת השלים את מסלול הלוחם ויצא לקורס קציני חי"ר, עם סיום הקורס מונה למפקד צוות בסיירת. בהמשך שימש כסגן מפקד הסיירת. לאחר מכן שירת כמפקד פלוגה של מרץ 1995 בגדוד 12, אותה הוביל בלחימה ברצועת הביטחון בלבנון. ב-4 במרץ 1996 נפצע בעת מרדף אחרי חוליית מחבלי חזבאללה ליד מוצב צבעוני, כתוצאה מהתפוצצות מטען צד. בהתפוצצות נהרגו מפקד גדוד 12 סא"ל חוסיין עאמר וסגן אורי הלמן. לאחר תקופת שיקום ארוכה חזר ושימש בתפקיד מטה בחטיבה. לאחר מכן שימש כמפקד מגמת האימון המתקדם בבא"ח גולני. בהמשך מונה לסגן מפקד גדוד 12, ושימש בתפקיד בין היתר במבצע חומת מגן. לאחר מכן שימש כרל"ש מפקד זרוע היבשה, יפתח רון-טל. בנובמבר 2005 הועלה לדרגת סא"ל ומונה למפקד גדוד 13, ושימש בתפקיד בין היתר במלחמת לבנון השנייה, את תפקידו סיים באוגוסט 2007. בהמשך מונה לסגן מפקד חטיבת גולני בין השנים 2007–2008. לאחר מכן מונה למפקד צוות במכללה לפיקוד טקטי. בעקבות פציעת מחליפו, אורן כהן, במהלך מבצע עופרת יצוקה, חזר לגדוד והובילו בהמשך המבצע עד לסיומו. בשנת 2011 הועלה לדרגת אל"ם ומונה לשמש כראש תורת חי"ר וצנחנים במפקדת קחצ"ר, ושימש בתפקיד עד שנת 2013. בהמשך מונה למפקד חטיבת ירושלים, ושימש בתפקיד בין השנים 2013–2015. לאחר מכן שימש כמדריך יבשה במכללה הבין-זרועית לפיקוד ולמטה בין השנים 2015–2016. באוגוסט 2017 פרש מצה"ל. חן קוטס-בר, נלחם, מעריב מוסף פסח, 12 באפריל 2006, עמודים 40–44, כפי שהועלה באתר פרש. עידן סונסינו, ‏אש מתחת לאדמה: כך יחידות החי"ר מתאמנות בלוחמה תת-קרקעית, באתר ‏מאקו‏, 17 ביולי 2012. יהונתן שר, מוציאים לאור, ביטאון ביבשה, גיליון 25, ספטמבר 2013. נועם שרעבי, מקבלים תורה, ביטאון ביבשה, גיליון 24 יוני 2013. אור הלר, "לחזבאללה יכולות התקפיות בשטחנו", "ישראל דיפנס", 13 בספטמבר 2015. מפרי עטו דבר מפקד גדוד 13 של חטיבת גולני במלחמת לבנון השנייה, אל"ם יואב מרדכי, אתר צה"ל, 10 ביולי 2016. מלבנון השנייה לשלישית - תובנות של מג"ד מהמלחמה, מערכות 468-469, נובמבר 2016 . יוחאי עופר, למי מחבריו של בנט יש רסיס בישבן?, באתר nrg‏, 18 ביוני 2013. דב גיל-הר‏, "מנהיג בין שווים": המג"ד הדרוזי הראשון בגולני שנפל בלבנון, באתר וואלה, 11 במאי 2016. חן קוטס-בר, נלחם, מעריב מוסף פסח, 12.04.2006, עמודים 40–44, כפי שהועלה באתר פרש. עפר שלח ויואב לימור, שבויים בלבנון, האמת על מלחמת לבנון השנייה, הוצאת ידיעות ספרים, 2007, עמוד 393. עידן סונסינו, עמוק באדמה: בצה"ל ממשיכים להתאמן במתווה לחימה תת-קרקעי, באתר צה"ל (דרך ארכיון האינטרנט), 16 ביולי 2012. יפתח כרמלי, מההגנה על ירושלים לאיומים בגבולות: חטיבת 'ירושלים' מתאמנת, באתר צה"ל (דרך ארכיון האינטרנט), 17 במאי 2015. יוסי יהושוע וקורין אלבז־אלוש, המעגל נסגר, באתר ynet, 24 בדצמבר 2017.
Naked and Funny

Naked and Funny (מאוקראינית: Голі та смішні, בתרגום לעברית: עירום ומצחיק), היא תוכנית טלוויזיה אוקראינית המציגה מתיחות שנעשו באמצעות מצלמה נסתרת. התוכנית כוללת לרוב עירום בציבור ו/או אקסהיביציוניזם. התוכנית משודרת במספר ערוצים במדינות אחרות. לתוכנית שני סוגי מתיחות: הסוג הראשון הוא מתיחה בה הנמתחים הם גברים, ומצולמת תגובתם לאחר שהם רואים אישה בעירום. מתיחה בולטת מסוג זה היא מתיחה בה המותחת נכנסת טופלס לבריכת קצף, וכאשר נכנס הנמתח לבריכה, היא לפתע יוצאת מן המים להפתעתו. הסוג השני הוא מתיחה בה המותחים גורמים לנמתחת להיות עירומה אל מול המצלמה הנסתרת. כך, במתיחה אחת מתבקשת עוברת אורח להתלבש בבגדים מיוחדים עבור "הקרנבל של ריו", וכשיוצאת חלקה התחתון נשמט בלחיצת כפתור ושדיה נחשפים. במתיחה נוספת, הנמתחת מחליפה בגדים בתא הלבשה בחוף הים, אך כאשר התפשטה קירות התא מתרחקים אלה מאלה והיא נותרת במרכז החוף עירומה כאשר אנשי החוף מתבוננים בה. על פי המפיצים, הנמתחים הם אנשים רגילים שנבחרו באקראי, אך העובדה ששלטים וכיתובים רבים כתובים באנגלית, מורידה מאמינות אמירה זו. כמו כן, אמינות התוכנית נפגמת עקב העובדה שהרוב המוחלט של הנשים העירומות בו אינן לובשות חזייה, בניגוד לרוב הנשים אשר לובשות חזייה ביומיום. אתר האינטרנט הרשמי של Naked and Funny Naked and Funny, סרטונים בערוץ היוטיוב "Naked and Funny", במסד הנתונים הקולנועיים IMDb (באנגלית) מידע על התוכנית באתר היוצרים מתיחות הסדרה, בארכיון הסרטים הרוסי Russian Footage Archive, www.russianfootagearchive.com Russian Footage Archive, www.russianfootagearchive.com Russian Footage Archive, www.russianfootagearchive.com
אקריות

אָקָרִיּוֹת (שם מדעי: Acari) היא קבוצת פרוקי-רגליים קטנים המשתייכים למחלקת העכבישנים. תועדו כ-48,200 סוגים של אקריות. הדיסציפלינה המדעית החוקרת את האקריות והקרציות נקראת אקרולוגיה (Acarology). במצע קרקעי האקריות מעדיפות ריכוז אורגני גבוה ולחות, שם הן מעורבות בפעילות של פרוק וערבוב חומרים אורגניים. ישנן 6 סדרות של אקריות שונות: Opilioacariformes Holothyrida קרציות (Ixodida) Mesostigmata Trombidiformes - בה דמודקס Sarcoptiformes - בה קרדית אבק הבית אקריות הן מהמגוונות והמוצלחות ביותר מבין חסרי החוליות. הן נמצאות במגוון עשיר במיוחד של בתי גידול, ובשל גודלן הקטן (רובן בסדר גודל מיקרוסקופי של פחות ממילימטר) רובן חומקות מתשומת הלב של האדם. חלק ניכר של האקריות חי בבתי גידול קרקעיים או ימיים אך ישנם סוגים רבים החיים כטפילים על צמחים, בעלי חיים ואפילו על עובש. מרבית סוגי האקריות אינם מזיקים לבני אדם, אך ישנם כאלה העלולים ליצור מושבות על גוף האדם, לפעול כוקטור פתוגני של הפצת גורמי זיהום ולגרום למחלות כתוצאה מכך, וכן לעורר אלרגיה או להגביר אותה. אקריות תחת העור יכולות ליצור Grain Itch, Grocer's Itch וסקביאס (גרדת). אקריות הדמודקס האחראיות לבעיות עור אצל כלבים וחיות בית אחרות, עשויות לגרום אצל האדם למחלת העפעפיים בלפריטיס וכן הן נמצאו קשורות למחלת העור Rosacea, אך הקשר בין הדמודקס למנגנון המחלה אינו ברור. קרציות של כלב הבית יכולות להדביק בני אדם בקדחת הבהרות. אקריות דוגמת קרדית האבק ידועות כגורם מפיץ של דרמטיטיס (אקזמה), קדחת השחת, ואסתמה. אקריות אלו נוטות להימצא במקומות חמים ולחים, כמו מיטות בשימוש יומיומי. קרציה אקרית אדומה קרדית האבק אקרית הוורואה מדיה וקבצים בנושא אקריות בוויקישיתוף אקריות, באתר ITIS (באנגלית) אקריות, באתר NCBI (באנגלית) אקריות, באתר Animal Diversity Web (באנגלית) אקריות, באתר האנציקלופדיה של החיים (באנגלית) אקריות, באתר אנציקלופדיה בריטניקה (באנגלית) מירב מורן, עכבישה - חלופה לכימיקלים שמרססים על פירות וירקות, באתר הארץ, 26 במאי 2022 אקריות במילון ביולוגיה כללית (תשס"ט), 2009, באתר האקדמיה ללשון העברית אחת משלוש מחלות העור הנפוצות אצל ילדים.
תיבת נח (תל אביב)

תיבת נח היה שמו של מבנה ברחוב הירקון 91 בתל אביב. בתחילה היה זה מועדון בריטי בשם "The Ark" שנפתח בשנות מלחמת העולם השנייה לרווחת חיילי בנות הברית ששהו אז בארץ ישראל. במקום היו מסעדה ואולם, בו הוקרנו סרטים ונערכו נשפי ריקודים. עם צאת הבריטים מן הארץ עבר המקום לידי הוועד למען החייל ונקרא "תיבת נח". במקום נערכו הופעות לחיילים וחתונות של אנשי צבא. פעם בשבוע הוקלטה שם תוכנית בידור בשם "תיבת נח" בהנחייתו של אלימלך רם, ששודרה בגלי צה"ל. בשנת 1957 נמכר המקום, ובכסף שנתקבל נבנה בית החייל ברחוב ויצמן, הקיים עד היום. במקום שבו הייתה "תיבת נח" נבנה אגף חדש של מלון דן תל אביב. תיבת נח, באתר "נוסטלגיה" קלאוזנר, ל. מפת תל אביב יפו, 1952 בערך, הוצאת סטימצקי, עם ציון המקום ברח' הירקון, מול רח' מנדלי מוכר ספרים (המפה זמינה לצפיה מתוך בנין הספרייה), באתר הספרייה הלאומית, אוסף המפות ע"ש ערן לאור יוקם בית־החייל בתל־אביב, דבר, 1 בדצמבר 1959 ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
בחינה פסיכומטרית

בחינה פסיכומטרית היא בחינה המשמשת להערכת כישורים מנטליים וקוגניטיביים של אדם ביחס ליכולותיהם של אנשים אחרים. ישנם סוגים רבים מאוד של מבחנים פסיכומטריים. הנפוצים בהם כוללים את בדיקת החשיבה המספרית, המרחבית והמילולית. הבחינה מורכבת משלושה נושאים: חשיבה כמותית, חשיבה מילולית ואנגלית, כשלאחרון יחס נמוך יותר בציון. רף הקבלה ברוב המוסדות להשכלה גבוהה בישראל מורכב, בין השאר (ופעמים רבות בעיקר) מהציון הפסיכומטרי. ממוצע הציונים בפסיכומטרי בישראל הוא 541, מתוך כ-80 אלף שניגשים בשנה פחות מ-10 מקבלים את הציון המקסימלי 800. השיקולים של תוקף ומהימנות הם אלמנטים נחוצים לקביעת איכות של כל מבחן. עם זאת, אגודות מקצועיות מציבות את הנתונים הללו בהקשרים רחבים יותר בעת פיתוח תקנים לשפיטת איכות של מבחן בהקשר נתון. ערכים מורחבים – SAT, ACT בארצות הברית נהוגים שני מבחנים, SAT ו-ACT, המשמשים למיון מועמדים להשכלה הגבוהה בדומה לבחינה הפסיכומטרית בישראל. שני המבחנים נערכים על ידי שני גופים שונים אולם על פי רוב לא קיימת העדפה לאחד מהם במוסדות להשכלה גבוהה ולכן הם נחשבים לתחליפיים. על אף שמוקד המבחנים בארצות הברית בשני המבחנים ניתן להיבחן במדינות רבות בעולם, ביניהן ישראל. בסין נהוג מבחן הנקרא גאוקאו (אנ') שקובע באיזו אוניברסיטה ואיזה תחום לימוד יהיה הנבחן רשאי ללמוד, לא ניתן בסין ללמוד לימודים אקדמיים ללא מבחן זה. ערך מורחב – הבחינה הפסיכומטרית בישראל מתייחס המושג הבחינה הפסיכומטרית או הפסיכומטרי לבחינה המשמשת ככלי מיון לכניסה לאוניברסיטאות השונות ולמוסדות נוספים להשכלה גבוהה ולפעמים כמבחן קבלה למשרה בחברה. טרם המצאתה של הבחינה הפסיכומטרית, היו נהוגים בישראל מבחנים מקצועיים ייעודיים למקצועות מסוימים (בתשלום) בשקלול ציוני הבגרות של המועמד, בעוד קבלה לתארים אחרים הסתמכה על ציוני הבגרות בלבד. הבחינה הפסיכומטרית בישראל הביאה להקמתה של תעשייה נרחבת של 'מכוני הכנה' לבחינה זו. מכונים אלו מעבירים שיעורים בתשלום עבור אנשים המעוניינים לשפר סיכוייהם להצליח בבחינה. התשלום הנהוג לרוב הוא בסכומים הנעים בין 3,000 ל-8,000 ש"ח, כאשר קבוצות אוכלוסייה שונות מסובסדות לעיתים על ידי המדינה, וכן ניתן לשלם בעבור השיעורים באמצעות הפיקדון שניתן למשרתים בצה"ל ובשירות לאומי. המרכז הארצי לבחינות והערכה מדיה וקבצים בנושא בחינה פסיכומטרית בוויקישיתוף הפסיכומטרי באתר של המרכז הארצי לבחינות והערכה רן לוי, סודה האפל של הבחינה הפסיכומטרית, באתר "עושים היסטוריה" (שידור של הפודקאסט וטקסט מלא שלו) אביבית מיסניקוב, ‏"לא להמר על ג'": הסודות מהמבחן הפסיכומטרי נחשפים, באתר ‏מאקו‏, 26 באוגוסט 2021 פסיכומטריקה, דף שער בספרייה הלאומית הלית ינאי, ‏אנחנו מתווכחים על הפסיכומטרי, הסינים פיצחו את הנוסחה, באתר גלובס, 19 באוקטובר 2012 עידו סולומון, ההיסטוריה של הבחינה: מצבא ארה"ב לאקדמיה, באתר TheMarker‏, 7 באוקטובר 2010 עמיר קורץ, "העיר" חושף: ענף קורסי ההכנה לבחינה הפסיכומטרית - תעשייה המגלגלת כ-200 מיליון שקל בשנה - פרוץ, באתר TheMarker‏, 3 באוגוסט 2007
סימנים על החול

"סימנים על החול" הוא אלבום האולפן החמישי של הזמרת מירי מסיקה. האלבום יצא לאור ב-2 ביולי 2014, על ידי חברות התקליטים עננה והתו השמיני. האלבום הוקדש לדודתה של מסיקה, טליה, שנפטרה כשנה לפני צאת האלבום. עזור לי - סינגל הבכורה שיצא ב-17 במרץ 2014. בשיר השתתף גם אביה של מירי מסיקה, משה מסיקה. הגיע למקום ה-2 במצעד השבועי של רשת ג'. דמעות - הסינגל השני שיצא ב-12 במאי 2014, נכתב והולחן על ידי קרן פלס, ב-22 ביולי 2014 יצא לשיר קליפ. הגיע למקום ה-2 במצעדים השבועיים של מדיה פורסט ישראל ורדיו אמצע הדרך ולמקום ה-3 ברשת ג'. במצעד השנתי הגיע למקום ה-16 ברשת ג'. שתדע - הסינגל השלישי שיצא ב-12 באוגוסט 2014, הוקדש באלבום לבעלה של מירי, אורי זך. השיר הגיע למקום ה-5 במצעד השבועי של רשת ג'. סוף טוב - הסינגל הרביעי, יצא ב-9 בספטמבר 2014. סימנים על החול - הסינגל החמישי (והאחרון שיצא), יצא ב-9 בדצמבר 2014 יחד עם קליפ ייחודי שצולם במצלמת אייפון בלבד. אסף נבו, ‏יא מאמא: מירי מסיקה במופע השקה מנחם ומרגש, באתר ‏מאקו‏, 3 ביולי 2014 גל אוחובסקי, ‏עזר לה: מירי מסיקה באלבום טוב, באתר ‏מאקו‏, 7 ביולי 2014 קשוב מאוד 53: האלבום החדש של מירי מסיקה לא מתרומם, באתר וואלה, 8 ביולי 2014
בניין מקגרו היל

האם התכוונתם ל... רחוב 42 מערב 330 – בניו יורק, נבנה בשנת 1930. שדרת האמריקות 1221 – בניו יורק, נבנה בשנת 1969 בניין מקגרו היל (שיקגו)
ז'אן

האם התכוונתם ל... ז'אן הראשון, מלך צרפת – ממלכי צרפת ז'אן השני, מלך צרפת – ממלכי צרפת ז'אן הראשון, דוכס בורגונדיה – מדוכסי בורגונדיה ז'אן השני, מלך ירושלים – ממלכי קפריסין ז'אן, הדוכס הגדול מלוקסמבורג – משליטי לוקסמבורג וייקליף ז'אן – מוזיקאי ופוליטיקאי אמריקאי ליאור ז'אן – כדורגלן ישראלי מיקאל ז'אן – המושלת הכללית ה-27 של קנדה סילבי ז'אן – כדורגלנית ישראלית רומינה ז'אן – שחקנית וזמרת ארגנטינאית ז'אן ולז'אן – גיבור הרומן עלובי החיים מאת ויקטור הוגו ג'אן אישים ששמם הפרטי הוא ז'אן
סבסטיאן קל

סבסטיאן ולטר קל (בגרמנית: Sebastian Kehl; נולד ב-13 בפברואר 1980 בפולדה, הסן, גרמניה המערבית) הוא כדורגלן עבר גרמני ששיחק בעמדת הקשר האחורי בעיקר בקבוצת בורוסיה דורטמונד, בה שימש קפטן, ובנבחרת גרמניה וכיום משמש כמנהל הספורטיבי בקבוצת בורוסיה דורטמונד. קל נולד בפולדה שבמדינת הסן במערב גרמניה בשנת 1980. שיחק בקבוצה המקומית בורוסיה פולדה עד גיל 16, אז עבר לקבוצת הנוער של הנובר 96 כאשר היו בבונדסליגה השנייה. קל היה שחקן הנובר במשך 4 שנים, שיחק ב-32 משחקים וכבש 2 שערים. הוא עבר לפרייבורג בעונת 2000/2001 ושותף ב-25 משחקי ליגה בעונתו הראשונה; הוא תרם להישגי הקבוצה, שהגיעה למקום השישי בבונדסליגה והשיגה כרטיס להשתתפות בגביע אופ"א. לאחר 40 הופעות ו-4 שערים בפרייבורג, קיבל קל בעונת 2001 הצעות מבאיירן מינכן ובורוסיה דורטמונד. באיירן שילמה כבר 1.5 מיליון מארק גרמני אך הכסף הוחזר על ידי פרייבורג בעקבות רצונו של השחקן לעבור לדורטמונד, שרכשה את כרטיסו תמורת 3.2 מיליון יורו; באיירן איימה בצעדים משפטיים על התפנית, אבל לבסוף קל עבר לדורטמונד. עם השנים הפך קל לשחקן מרכזי בקבוצה, ואף קיבל את סרט הקפטן, עד שיורגן קלופ הביא לקבוצה את סוון בנדר ואילקאיי גונדוגאן, שלאחר זמן מה תפסו את מקומו בהרכב הקבוצה. קל היה שותף במסע הקבוצה בליגת האלופות בעונת 2012/2013 ובהעפלתה לגמר מול באיירן מינכן. לקראת עונת 2014/2015 פרש מתפקיד קפטן הקבוצה, והתפקיד הועבר למאטס הומלס. בתום עונה זו, פרש קל ממשחק פעיל. קל ערך את הופעת הבכורה שלו בנבחרת גרמניה ב-29 במאי 2001, במשחקה מול נבחרת סלובקיה. הוא ערך 31 הופעות בנבחרת, וכבש 3 שערים. קל נמנה עם סגל הנבחרת והשתתף במשחקים במונדיאל 2002, יורו 2004 ומונדיאל 2006 שאירחה גרמניה. ב-1 ביולי 2022 מונה קל למנהלה הספורטיבי של בורוסיה דורטמונד במקום מיכאל צורק. מדיה וקבצים בנושא סבסטיאן קל בוויקישיתוף אתר האינטרנט הרשמי של סבסטיאן קל סבסטיאן קל, ברשת החברתית אקס (טוויטר) סבסטיאן קל, באתר Transfermarkt סבסטיאן קל, באתר Fussballdaten.de (בגרמנית) סבסטיאן קל, באתר Soccerway סבסטיאן קל, באתר WorldFootball.net סבסטיאן קל, באתר National Football Teams סבסטיאן קל, באתר FootballDatabase.eu פרופיל המאמן, באתר Transfermarkt הדף של סבסטיאן קל, באתר פייסבוק גרמניה: סבסטיאן קהל בחר בדורטמונד, באתר ynet, 23 בדצמבר 2001
מחוזות טקסס

במדינת טקסס שבארצות הברית ישנם 254 מחוזות. טקסס היא המדינה עם מספר המחוזות הרב ביותר בארצות הברית. טקסס הייתה מחולקת במקור לרשויות מקומיות בעת שהאזור היה תחת שלטון ספרדי ומקסיקני. כאשר טקסס זכתה בעצמאותה ב-1836 היו בתחומה 23 עיריות, אשר הפכו למחוזות המקוריים של המדינה. רבים מהמחוזות הללו פוצלו לאורך השנים למחוזות חדשים שונים. הגדול שבמחוזות טקסס הוא מחוז ברוסטר (16,040 קמ"ר), הקטן שבהם הוא מחוז רוקוול (334 קמ"ר), והמאוכלס שבהם הוא מחוז האריס (כ-4,092,459 תושבים). עיר הבירה, אוסטין, נמצאת במחוז טראוויס. הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים. מדיה וקבצים בנושא מחוזות טקסס בוויקישיתוף County Government Works
וילן (פירושונים)

האם התכוונתם ל... וילן – צמית או חבר במעמד הצמיתים וילן (נהר) – נהר בצרפת אישים: אבשלום וילן – חבר כנסת לשעבר מטעם מרצ, בנו של יעקב יעקב וילן – ממפקדי ההגנה וילנד
טון קיטור

טון קיטור הוא מונח הנדסי המשמש בחישובי אנרגיה למערכות קיטור ומייצג את האנרגיה הנדרשת לאידוי טון מטרי בלחץ מסוים. טון קיטור הוא מונח המציין את האנטלפיה של 1 טון מטרי של מים (אשר נמדד לפי המשקל שנשקל בעת היותו במצב נוזלי רווי) בעת חימום ממצב של נוזל רווי למצב של אד יבש רווי. ניתן לראות בדיאגרמות למטה את אזור הפרבולה ההפוכה שהוא האזור המתואר על ידי המונח טון קיטור. בדיאגרמת הלחץ-אנטלפיה הקווים הכחולים בתוך הפרבולה ההפוכה (קרובים לאנכיים) אלו קווי השתנות הלחות בתוך האד, ואילו בדיאגרמת הטמפרטורה-אנטלפיה הקווים האופקיים בתוך הפרבולה ההפוכה אלו קווי השתנות הלחות בתוך האד. 1 מטר מעוקב של מים אשר מקובל ככלל אצבע כי מסתו היא 1,000 ק"ג. נפח זורם זה מסתו בגבול הרוויה כנוזל היא כ-959 ק"ג בלבד. לחישוב האנטלפיה של טון קיטור באמצעות טבלאות אנטלפיה (או לחלופין חישוב באמצעות אתרים מתאימים), מביא לערך של כ-2007.05 [קילו-ג'אול\ק"ג] ומכאן: 2007.05 [קילו-ג'אול\ק"ג] * 959 [ק"ג\מ"ק] = 6^10*1.925[קילו-ג'אול\טון-קיטור]. ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
קרלוס ואלדס

קרלוס אנריקה ואלדס פארה (בספרדית: Carlos Enrique Valdés Parra; נולד ב-22 במאי 1985) הוא כדורגלן עבר קולומביאני ששיחק. בעמדת הבלם. ייצג את נבחרת קולומביה במונדיאל 2014 ובקופה אמריקה 2015. ואלדס החל את הקריירה הבוגרת שלו ב-2008 בקבוצת ריאל קרטחנה מהעיר קרטחנה ששיחקה אז בליגה הקולומביאנית השנייה. לאחר עונה טובה שלו, הוחתם בקבוצת אמריקה קאלי מליגת העל הקולומביאנית במדיה שיחק ארבע עונות בעמדת הבלם. ב-2009 עבר לקבוצת אינדפנדיינטה סנטה פה, גם היא מליגת העל הקולומביאנית וזכה איתה בגביע קולומביה. ב-20 בינואר 2011, הצטרף לקבוצת פילדלפיה יוניון מליגת MLS האמריקאית. במחזור השביעי של העונה נכלל ואלדס ב"קבוצת השבוע של MLS". באוגוסט אותה שנה, רכשה פילדלפיה את כל הזכויות על כרטיס השחקן שלו. ואלדס שיחק במדי נבחרת קולומביה עד גיל 20 והשתתף באליפות אמריקה הדרומית בכדורגל עד גיל 20 של שנת 2005, אותה אירחה קולומביה וגם זכתה בה. לאחר מכן השתתף בגביע העולם בכדורגל עד גיל 20 ב-2005 שהתקיימה בהולנד. הנבחרת הפסידה בשמינית הגמר לארגנטינה, שזכתה לבסוף באליפות. ואלדס משחק בנבחרת קולומביה הבוגרת מאז 2008. במדי הנבחרת השתתף במונדיאל 2014, שם הגיעה עד שלב רבע הגמר. מדיה וקבצים בנושא קרלוס ואלדס בוויקישיתוף קרלוס ואלדס, באתר Transfermarkt קרלוס ואלדס, באתר Soccerway קרלוס ואלדס, באתר WorldFootball.net קרלוס ואלדס, באתר National Football Teams קרלוס ואלדס, באתר FootballDatabase.eu באתר פילדלפיה יוניון ההודעה באתר הקבוצה